b'\n_START_ARTICLE_\nCall of Duty: Modern Warfare 2\n_START_SECTION_\nRezumat\n_START_PARAGRAPH_\nDup\xc4\x83 5 ani de la evenimentele din primul joc, ultrana\xc8\x9bionali\xc8\x99tii preiau controlul asupra Rusiei, declar\xc3\xa2ndu-l pe Imran Zakhaev ca erou martir, ridic\xc3\xa2ndu-i o statuie \xc3\xaen Pia\xc8\x9ba Ro\xc8\x99ie. \xc3\x8entre timp, unul dintre locotenen\xc8\x9bii s\xc4\x83i, Vladimir Makarov \xc3\xaencepe campania de r\xc4\x83zbunare asupra Occidentului prin diferite acte de terorism. \xc3\x8en 2016, Pvt. Joseph Allen din trupele US Army Ranger este recrutat de generalul Sheperd \xc3\xaen r\xc4\x83zboiul de combatere a terorismului \xc3\xaen Afghanistan. Asta \xc3\xaen timp ce Soap McTavish (avansat \xc3\xaen gradul de c\xc4\x83pitan al echipei Task Force 141) \xc3\xaempreun\xc4\x83 cu Sergentul Gary Roach Sanderson se infiltreaz\xc4\x83 \xc3\xaentr-o baz\xc4\x83 aerian\xc4\x83 din Mun\xc8\x9bii Tian-\xc8\x98an (Kazakhstan) pentru a reg\xc4\x83si un sistem ACS, Sheperd \xc3\xael trimite pe Allen \xc3\xaentr-o misiune sub acoperire pentru CIA, sub pseudonimul "Alexei Borodin", ca s\xc4\x83 participe \xc3\xaen masacrul de civili organizat de Makarov la aeroportul Interna\xc8\x9bional Zakhaev,din Moscova, sper\xc3\xa2nd c\xc4\x83 va afla mai multe informa\xc8\x9bii despre noul lider terorist. Dar Makarov \xc3\xaei descoper\xc4\x83 adev\xc4\x83rata identitate \xc8\x99i \xc3\xael \xc3\xaempu\xc8\x99c\xc4\x83 pe Allen, iar descoperirea cadavrului s\xc4\x83u de c\xc4\x83tre jandarmii ru\xc8\x99i aprinde sc\xc3\xa2nteia r\xc4\x83zboiului dintre SUA \xc8\x99i Rusia. Crez\xc3\xa2nd c\xc4\x83 este un atac terorist sprijinit de americani, pre\xc8\x99edintele Rusiei r\xc4\x83spunde cu o invazie masiv\xc4\x83 surpriz\xc4\x83 asupra Statelor Unite. Sergentul Foley conduce echipa US Army Ranger, inclusiv Pvt. James Ramirez, \xc3\xaen ap\xc4\x83rarea suburbiei din nord-estul statului Virginia \xc3\xaempotriva invaziei ruse. Ei continu\xc4\x83 defensiva \xc3\xaen Washington, D.C. pentru a prelua controlul asupra Capitoliului._NEWLINE_\xc3\x8entre timp, Task Force 141 caut\xc4\x83 dovezi care s\xc4\x83 ateste c\xc4\x83 nu SUA e implicat\xc4\x83 \xc3\xaen atentatul terorist de la aeroport \xc8\x99i c\xc4\x83 creierul din spatele atentatelor e Makarov. Ei se duc \xc3\xaen Brazilia, la Rio de Janeiro, unde \xc3\xael g\xc4\x83sesc pe traficantul de arme, Alejandro Rojas care le d\xc4\x83 detalii despre cel mai mare du\xc8\x99man al lui Makarov-"prizonierul 627", care este \xc3\xaencarcerat \xc3\xaentr-un gulag rusesc aflat la est de Petropavlovsk Kamcia\xc8\x9bki, Peninsula Kamtchatka._NEWLINE_Membrii Task Force 141 ajung acolo \xc8\x99i afl\xc4\x83 c\xc4\x83 prizonierul era \xc3\xaensu\xc8\x99i fostul c\xc4\x83pitan Price (care \xc3\xaen anul 2013, \xc3\xaen urma e\xc8\x99ecului opera\xc8\x9biunii Kingfish de c\xc4\x83utare a lui Makarov, a fost capturat de ru\xc8\x99i \xc8\x99i luat ca prizonier). Echipa ajunge la un port rus din Siberia pentru a prelua controlul asupra unui submarin nuclear. Este lansat\xc4\x83 o rachet\xc4\x83 balistic\xc4\x83 EMP spre straturile superioare ale atmosferei de deasupra Statelor Unite, pentru a opri invazia rus\xc4\x83, \xc3\xaens\xc4\x83 involuntar, pulsul electromagnetic distruge \xc8\x99i Sta\xc8\x9bia Spa\xc8\x9bial\xc4\x83 Interna\xc8\x9bional\xc4\x83 \xc8\x99i, totodat\xc4\x83, distruge \xc3\xaentreaga infrastructur\xc4\x83 din America de Nord; toate elicopterele pr\xc4\x83bu\xc8\x99indu-se la p\xc4\x83m\xc3\xa2nt, iar vehiculele militare sunt dezactivate. Echipa lui Foley preia continua defensiv\xc4\x83 spre acoperi\xc8\x99ul Casei Albe \xc8\x99i preiau controlul asupra Washingtonului._NEWLINE_Pentru a g\xc4\x83si ascunz\xc4\x83toarea lui Makarov, Task Force 141 decide s\xc4\x83 se despart\xc4\x83. Price \xc8\x99i Soap c\xc4\x83l\xc4\x83toresc spre o aeronav\xc4\x83 din Afganistan, \xc3\xaen timp ce Roach \xc8\x99i Ghost conduc raidul asupra lui Makarov pe o frontier\xc4\x83 rus\xc4\x83 din Georgia din Mun\xc8\x9bii Caucaz. \xc3\x8entr-o ascunz\xc4\x83toare, Roach \xc8\x99i echipa sa ob\xc8\x9bin "agenda de opera\xc8\x9biuni" a lui Makarov din baza sa de date \xc8\x99i scap\xc4\x83 de oamenii lui Makarov \xc3\xaen urm\xc4\x83rire._NEWLINE_Cu toate acestea, c\xc3\xa2nd ajung la elicopter, Shepherd \xc3\xaei tr\xc4\x83deaz\xc4\x83 \xc8\x99i \xc3\xaei \xc3\xaempu\xc8\x99c\xc4\x83 pe Roach \xc8\x99i Ghost, lu\xc3\xa2ndu-le agenda \xc8\x99i ordon\xc3\xa2nd solda\xc8\x9bilor s\xc4\x83i s\xc4\x83 le incendieze trupurile. Price \xc8\x99i Soap, deja con\xc8\x99tien\xc8\x9bi de tr\xc4\x83darea generalului, supravie\xc8\x9buiesc dintr-o b\xc4\x83t\xc4\x83lie dintre trupele americane ale lui Sheperd \xc8\x99i solda\xc8\x9bii lui Makarov, cu ajutorul lui Nikolai._NEWLINE_\xc3\x8en timp ce sc\xc4\x83pau, Price l-a contactat pe Makarov pe un post de radio deschis c\xc4\x83 face o afacere pentru a-l ucide pe Shepherd. Cu p\xc4\x83rere de r\xc4\x83u, Makarov dezv\xc4\x83luie locul de amplasare a bazei lui Shepherd \xc3\xaen mun\xc8\x9bii din Afganistan. Price \xc8\x99i Soap organizeaz\xc4\x83 un raid asupra bazei \xc3\xaentr-o \xc3\xaencercare de-a se r\xc4\x83zbuna pe Shepherd \xc3\xaentr-o misiune sinuciga\xc8\x99\xc4\x83. \xc3\x8en timpul infiltr\xc4\x83rii, Sheperd distruge baza, folosind sistemul de auto-distrugere, apoi \xc3\xaencearc\xc4\x83 s\xc4\x83 scape cu o barc\xc4\x83 pe r\xc3\xa2u, fiind urm\xc4\x83rit de cei doi protagoni\xc8\x99ti._NEWLINE_Price \xc8\x99i Soap ajung cu barca la cascad\xc4\x83, \xc3\xaen momentul \xc3\xaen care Sheperd se \xc3\xaembarcase deja \xc3\xaen elicopter. Price trage cu lansatorul de grenade, \xc8\x9bintind unul din motoarele elicopterului. Elicopterul se pr\xc4\x83bu\xc8\x99e\xc8\x99te, dar \xc8\x99i Price \xc8\x99i Soap, afla\xc8\x9bi \xc3\xaen barc\xc4\x83, cad \xc3\xaen gol, \xc3\xaen cascad\xc4\x83._NEWLINE_Ie\xc8\x99ind la suprafa\xc8\x9b\xc4\x83, Soap \xc3\xael g\xc4\x83se\xc8\x99te pe malul r\xc3\xa2ului pe Sheperd \xc8\x99i \xc3\xaencearc\xc4\x83 s\xc4\x83-l ucid\xc4\x83 cu un cu\xc8\x9bit, dar Sheperd \xc3\xael love\xc8\x99te \xc8\x99i \xc3\xaei bag\xc4\x83 cu\xc8\x9bitul \xc3\xaen abdomen. Dup\xc4\x83 ce \xc3\xae\xc8\x99i dezv\xc4\x83luie motivul tr\xc4\x83d\xc4\x83rii (el \xc3\xae\xc8\x99i pierduse cei 30 000 de solda\xc8\x9bi din USMC \xc3\xaen explozia bombei atomice din 2011 \xc8\x99i dorea s\xc4\x83 devin\xc4\x83 erou de r\xc4\x83zboi), gata s\xc4\x83-l \xc3\xaempu\xc8\x99te pe Soap, Price intervine \xc8\x99i cei doi se angajeaz\xc4\x83 \xc3\xaentr-o lupt\xc4\x83 corp la corp. Soap \xc3\xae\xc8\x99i scoate cu\xc8\x9bitul din abdomen \xc8\x99i \xc3\xael arunc\xc4\x83 spre Sheperd. Cu\xc8\x9bitul \xc8\x9binte\xc8\x99te ochiul st\xc3\xa2ng a lui Sheperd, omor\xc3\xa2ndu-l._NEWLINE_Price \xc3\xael bandajeaz\xc4\x83 pe Soap, acesta fiind grav r\xc4\x83nit, iar Nicolai \xc3\xaei \xc3\xaembarc\xc4\x83 pe cei doi \xc3\xaen elicopterul s\xc4\x83u, spun\xc3\xa2nd c\xc4\x83 cei doi sunt c\xc4\x83uta\xc8\x9bi de armata american\xc4\x83 \xc8\x99i \xc3\xaei duce \xc3\xaentr-un loc sigur, unde Soap va primi \xc3\xaengrijiri medicale.\n_START_SECTION_\nMultiplayer \xc8\x99i Spec Ops\n_START_PARAGRAPH_\nOdat\xc4\x83 cu terminarea \xe2\x80\x9epove\xc8\x99tii\xe2\x80\x9d, tot ce mai r\xc4\x83m\xc3\xa2ne de f\xc4\x83cut e fie accesarea modului cooperativ, Spec Ops, fie a clasicului multiplayer competitiv. \xc3\x8en cazul primei op\xc8\x9biuni, obiectivele variaz\xc4\x83 de la \xe2\x80\x9esurvival\xe2\x80\x9d, fie contra-timp, si chiar se poate juca si in modul cooperativ. Ca \xc8\x99i \xc3\xaen primul Modern Warfare, multiplayer-ul se bucur\xc4\x83 de un sistem de levelling care deblocheaz\xc4\x83 arme \xc8\x99i abilit\xc4\x83\xc8\x9bi noi pe m\xc4\x83sur\xc4\x83 ce se ob\xc8\x9bine tot mai mult\xc4\x83 experien\xc8\x9b\xc4\x83.'